หุ้นปิดเช้าบวก 0.46 จุด
SET ช่วงเช้าปิดที่ระดับ 689.55 จุด เพิ่มขึ้น 0.46 จุด(+0.07%)มูลค่าการซื้อขาย 3,027.68 บาท
16 ก.พ. 2553

SET ช่วงเช้าปิดที่ระดับ 689.55 จุด เพิ่มขึ้น 0.46 จุด(+0.07%)มูลค่าการซื้อขาย 3,027.68 บาท
นักวิเคราะห์ฯเผยตลาดหุ้นไทยเช้านี้แกว่งแคบ วอลุ่มเทรดบาง ตามตลาดภูมิภาค ซึ่งตลาดฯเป็นลักษณะของการชะลอการลงทุน เหตุวันนี้มีหลายตลาดฯในภูมิภาคที่ยังปิดทำการ-ตลาดฯยังรอดูแนวทางแก้ไขปัญหาในกรีซ-การเมืองกดดันอยู่ ช่วงบ่ายตลาดฯคงยังแกว่งแคบ วอลุ่มเทรดไม่แน่น พร้อมให้แนวรับ 685 แนวต้าน 695 จุด
ตลาดหลักทรัพย์ปิดตลาดช่วงเช้าวันนี้ที่ระดับ 689.55 จุด เพิ่มขึ้น 0.46 จุด(+0.07%)มูลค่าการซื้อขาย 3,027.68 บาท
การซื้อขายหุ้นช่วงเช้าวันนี้ ดัชนีหุ้นไทยแกว่งกรอบแคบในแดนบวกตลอดช่วงเช้า โดยแตะจุดสูงสุดของช่วงเช้าที่ 692.66 จุด และแตะจุดต่ำสุดของช่วงเช้าที่ระดับ 688.96 จุด 
นางวิริยา ลาภพรหมรัตน ผู้อำนวยการฝ่ายอาวุโส ฝ่ายวิเคราะห์หลักทรัพย์ บล.เกียรตินาคิน กล่าวว่า ตลาดหุ้นไทยเช้านี้แกว่งแคบ วอลุ่มเทรดบาง ขณะที่ตลาดหุ้นอื่นในภูมิภาคเอเชียที่แกว่งแคบทั้งบวก-ลบเฉลี่ย 0.1-0.3% ซึ่งตลาดฯเป็นลักษณะของการชะลอการลงทุน 
เนื่องจากวันนี้มีหลายตลาดฯในภูมิภาคที่ยังปิดทำการอยู่ และตลาดฯยังรอดูแนวทางแก้ไขปัญหาในกรีซ ซึ่งคาดหวังว่าน่าจะมีอะไรออกมา ส่วนบ้านเราก็ยังมีปัจจัยหลักจากการเมืองที่ยังกดดันอยู่ อย่างไรก็ดี กรณีการจ่ายเงินปันผลที่น่าจูงใจช่วงนี้ ทำให้อาจจะมีการค่อย ๆ เลือกลงทุนหุ้นปันผลได้ด้วย
แนวโน้มการลงทุนในช่วงบ่ายนี้ นางวิริยา กล่าวว่า ตลาดฯคงจะยังแกว่งแคบ วอลุ่มเทรดไม่แน่น พร้อมให้แนวรับ 685 จุด แนวต้าน 695 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           PTT    มูลค่าการซื้อขาย 368.81 ล้านบาท ปิดที่ 216.00 บาท ราคาไม่เปลี่ยนแปลง          PTTEP  มูลค่าการซื้อขาย 237.74 ล้านบาท ปิดที่ 129.00 บาท ลดลง  0.50 บาท          TTA    มูลค่าการซื้อขาย 219.41 ล้านบาท ปิดที่  23.60 บาท ลดลง  0.90 บาท          IVL    มูลค่าการซื้อขาย 200.37 ล้านบาท ปิดที่  11.20 บาท เพิ่มขึ้น 0.10 บาท               ADVANC มูลค่าการซื้อขาย 159.56 ล้านบาท ปิดที่  88.75 บาท ราคาไม่เปลี่ยนแปลง